വാക്സിനേഷന് ക്യാമ്ബ് സംഘടിപ്പിച്ചു പേരട്ട: ഉളിക്കല് പഞ്ചായത്തിലെ പേരട്ട സെന്റ് ജോസഫ്സ് ഇംഗ്ലീഷ് മീഡിയം സ്കൂളില് വാക്സിനേഷന് ക്യാമ്ബ് സംഘടിപ്പിച്ചു. പേരട്ട , തൊട്ടില്പ്പാലം, കോളിത്തട്ട് വാര്ഡുകളിലെ 60 വയസ് തികഞ്ഞ 300 ലധികം പേര്ക്കാണ് വാക്സിന് ലഭ്യമായത്. പഞ്ചായത്തിലെ പ്രാഥമികാരോഗ്യ കേന്ദ്രമായ പുറവയലില് എത്തിച്ചേരുന്നതിനുള്ള ബുദ്ധിമുട്ട് കണക്കിലെടുത്താണ് വാക്സിന് പേരട്ടയില് എത്തിച്ച് വിതരണം നടത്താന് തീരുമാനിച്ചത്. പേരട്ട വാര്ഡ് മെംബര് ബിജു വെങ്ങലപ്പള്ളി, തൊട്ടിപ്പാലം മെംബര് അഷ്റഫ് പാലശേരി, കോളിത്തട്ട് വാര്ഡ് മെംബര് ഇന്ദിര പുരുഷോത്തമന്, പുറവയല് ആശുപത്രി ഹെല്ത്ത് ഇന്സ്പെക്ടര് രാജേഷ് ജയിംസ്, ഡോ. രജ്ഞിത് മാത്യു, ജൂണിയര് ഹെല്ത്ത് ഇന്സ്പെക്ടര് അജ്മല് തുടങ്ങിയവര് നേതൃത്വം നല്കി.